আই নো হোয়াই দ্য কেইজড বার্ডি সিংস প্রকাশের পর থেকে অ্যাঞ্জেলোর ব্যক্তিগত জীবন জনসাধারণের মধ্যে আলোচিত হতে থাকে। তিনি কৃষ্ণাঙ্গ মানুষ এবং নারীদের মুখপাত্র হিসেবে সম্মান লাভ করেন এবং তার লেখা কৃষ্ণাঙ্গ সংস্কৃতির রক্ষক হিসেবে বিবেচিত হতে থাকে। তার লেখা বিশ্বব্যাপি নানা শিক্ষা প্রতিষ্ঠানে পাঠ্যসূচির আওতাভুক্ত হতে থাকে, যদিও যুক্তরাষ্ট্রের কিছু লাইব্রেরীতে তার বই নিষিদ্ধ করার চেষ্টা করা হয়। অ্যাঞ্জেলোর বহুল প্রশংসিত লেখাগুলোকে কল্পিত আত্মজীবনী মূলক রচনা হিসেবে বিবেচনা করা হয়, কিন্তু অনেক সমালোচক সেগুলো সরাসরি তার আত্মজীবনী হিসেবে গণ্য করে থাকেন।